Vyhodnotenie medzirezortného pripomienkového konania
k materiálu „Návrh Stratégie reformy zamestnávania vo verejnom sektore“

Spôsob pripomienkového konania: bežný	
Zoznam oslovených subjektov: 
Podpredseda vlády SR pre ekonomiku
Podpredseda vlády SR pre legislatívu
Podpredseda vlády SR pre európsku integráciu 
Podpredseda vlády pre ľudské, menšinové práva a regionálny rozvoj 
Ministerstvo dopravy, pôšt a telekomunikácií SR
Ministerstvo zahraničných vecí SR
Ministerstvo vnútra SR
Ministerstvo hospodárstva SR
Ministerstvo financií SR
Ministerstvo kultúry SR
Ministerstvo obrany SR
Ministerstvo školstva SR
Ministerstvo zdravotníctva SR
Ministerstvo výstavby a regionálneho rozvoja SR
Ministerstvo spravodlivosti SR
Ministerstvo pôdohospodárstva SR
Ministerstvo životného prostredia SR
Úrad vlády SR
Odbor boja proti korupcii, Úrad vlády SR
Odbor vládnej agendy Úradu vlády SR
Sekcia hospodárskej politiky Úradu vlády SR
Protimonopolný úrad SR
Najvyšší kontrolný úrad SR
Úrad geodézie, kartografie a katastra SR
Úrad priemyselného vlastníctva SR
Úrad pre normalizáciu, metrológiu a skúšobníctvo SR
Správa štátnych hmotných rezerv SR
Štatistický úrad SR
Úrad jadrového dozoru SR
Úrad pre verejné obstarávanie SR
Úrad pre štátnu službu SR
Generálna prokuratúra SR
Národná banka Slovenska
Národný bezpečnostný úrad
Konfederácia odborových zväzov SR
Asociácia zamestnávateľských zväzov a združení SR

Počet oslovených subjektov: 36
Počet subjektov, ktoré zaslali pripomienky: 30
Pripomienky zaslali aj nasledovné subjekty, ktoré neboli oslovené:	Úrad pre reguláciu sieťových odvetví SR
Odborový zväz pracovníkov školstva a vedy na Slovensku
Počet subjektov, ktoré nezaslali pripomienky a ich zoznam: 8		

Podpredseda vlády SR pre ekonomiku
Popredseda vlády SR pre legislatívu
Ministerstvo školstva SR
Odbor boja proti korupcii, Úrad vlády SR
Odbor vládnej agendy Úradu vlády SR
Najvyšší kontrolný úrad SR
Národný bezpečnostný úrad
Asociácia zamestnávateľských zväzov a združení SR

Počet subjektov, ktoré nemali pripomienky a ich zoznam: 5

Podpredseda vlády SR pre európsku integráciu, ľudské a menšinové práva a regionálny rozvoj
Ministerstvo výstavby a regionálneho rozvoja SR
Úrad geodézie, kartografie a katastra SR
Správa štátnych hmotných rezerv SR
Národná banka Slovenska
		
Počet vznesených pripomienok: 133	
Počet akceptovaných pripomienok: 64
Počet neakceptovaných pripomienok, z toho počet zásadných pripomienok:	69 ( 16 zásadných)	
Časový interval priebehu medzirezortného pripomienkového konania: 11.4. -23.4. 2003
Pripomienky zásadného charakteru boli odstránené v rámci ministerského rozporového konania s príslušnými pripomienkujúcimi subjektmi s výnimkou zásadných pripomienok Konfederácie odborových zväzov Slovenskej republiky a Odborového zväzu pracovníkov školstva a vedy na Slovensku, ktorí zásadne nesúhlasia s návrhom stratégie ako celku.

Rezort | Pripomienka | Akceptácia

MDPaT SR

V návrhu uznesenia vlády SR sa požaduje doplniť bod B.5. o „ministrovi dopravy, pôšt a telekomunikácií SR“.

Ďalej sa odporúča okrem riešenia služobných bytov aj riešenie ubytovacie priestory.

Akceptuje sa.

Akceptuje sa.

MZV SR | Odporúča sa zvážiť, či bude zachovaný princíp rovnoprávnosti medzi štátnymi zamestnancami, ak by sa uplatnil návrh k bodu 3.6 Odchodné a príplatok za štátnu službu k dôchodku pre tých zamestnancov, ktorí dostanú odchodné a príplatok k starobnému dôchodku, ak  odídu do starobného dôchodku do účinnosti novely zákona o štátnej službe a tými, ktorí budú pracovať i naďalej a tieto "výhody" by už pre týchto zamestnancov zanikli. | Akceptuje sa. Uvedená požiadavka bude riešená v navrhovanom zákone o štátnej službe.

MV SR

Časť III.   
Navrhuje sa uviesť v stratégii, ako sa bude riešiť piaty princíp, aby proklamácie uvedené v úvode materiálu boli naplnené.

Časť IV.  
Vyjadruje sa nesúhlas s navrhovaným inštitútom nominovanej štátnej služby.

Časť V., bod 2.4.
Navrhuje sa realizovať  trvalé preloženie štátneho zamestnanca vždy s jeho súhlasom. 

bod 3.1.
vyjadruje sa nesúhlas s určovaním limitu obsadzovania horných platových tried.   

bod 3. 2.
Vyjadruje sa nesúhlas s navrhovaným percentom zvýšenia v rámci bodového hodnotenia z dôvodu nízkej miery motivácie zamestnancov.

Zároveň sa vyjadruje nesúhlas s diskriminačným konštatovaním, že práca v štátnej službe by mala byť atraktívna a motivačná pre mladých ľudí. Toto konštatovanie je diskriminačné a je v rozpore aj s Ústavou Slovenskej republiky. 

bod 3.5. 
Vyjadruje sa zásadný nesúhlas so zrušením 13. a 14. platu. 

bod 3.6.
Vyjadruje sa zásadný nesúhlas so zrušením odchodného a príplatku za štátnu službu . 

Časť 6.        
Vyjadruje sa nesúhlas s tvrdením, že prioritou efektívneho výkonu štátnej služby musí byť reorganizácia a uskutočnenie nevyhnutných zmien smerujúcich k zníženiu počtov zamestnancov.

Navrhuje sa úlohy v tejto časti vypustiť z toho dôvodu, že navrhované neplnenie zákonných povinností vyplývajúcich najmä z prechodných ustanovení zákona o štátnej službe je porušovaním zákona zo strany štátu.

Ďalej sa navrhuje pri novele zákona o štátnej službe vypustiť ustanovenie § 154 ods. 8 zákona o štátnej službe z dôvodov uvedených v pripomienkach k časti 3. 6. materiálu, a tým dať zákon do súladu s Ústavou Slovenskej republiky.

Časť X.
Navrhuje sa zosúladiť termín predloženia návrhu na úpravu zosúladenia zamestnávania v špeciálnych štátnych službách s návrhom novely zákona o štátnej službe, vzhľadom na proklamované princípy uvedené v úvode stratégie. 
Obdobne sa navrhuje zosúladiť aj účinnosť navrhovaných noviel zákonov.

Neakceptuje sa. Uvedená požiadavka prekračuje rámec stratégie, bude riešená v rámci legislatívnych úprav príslušných právnych predpisov.

Neakceptuje sa. Nominovaná štátna služba predstavuje z filozofického hľadiska predkladanej stratégie kľúčovú zmenu v spôsobe hodnotenia a odmeňovania štátnych zamestnancov vykonávajúcich štátnu službu vo vrcholových oblastiach štátnej politiky, ako i vo vzťahu k výkonu rozhodujúcich činností súvisiacich so vstupom SR do EÚ.  

Akceptuje sa čiastočne.

Akceptuje sa čiastočne.

Neakceptuje sa vzhľadom k tomu, že ide o ročné hodnotenie štátnych zamestnancov s prihliadnutím na obmedzené možnosti čerpania finančných prostriedkov na mzdy zo štátneho rozpočtu.
Neakceptuje sa vzhľadom na nepochopenie obsahu predmetného bodu.

Neakceptuje sa. Filozofiou stratégie je zvyšovanie tarifných platov štátnych zamestnancov a rušenie ďalších výhod.

Akceptuje sa čiastočne. 

Neakceptuje sa. Nejde o bezpodmienečnú reorganizáciu a nevyhnutné zmeny za každú cenu, ale naopak o skvalitnenie výkonu práce vo verejnom sektore.

Neakceptuje sa. Uvedené úlohy nespôsobujú porušovanie zákona.

Akceptované bude čiastočne v návrhu zákona o štátnej službe.

Neakceptuje sa z dôvodu úpravy zamestnávania v špeciálnych štátnych službách nadväzne na prijatie návrhu zákona o štátnej službe.

MH SR

K časti  2.1 Kvalifikačná skúška
neodporúča sa zlúčiť skúšobnú dobu s prípravnou štátnou službou.

K bodu 6. Prechod súčasných štátnych zamestnancov do nového systému
Odporúča sa doplniť Návrh uznesenia vlády SR o bod, ktorý by uložil Úradu pre štátnu službu vypracovať systém hodnotenia, metodiku a hodnotiace kritériá pre určovanie kvality práce štátneho zamestnanca.

K časti VI. Návrh na úpravu zákona vo verejnej službe
Odporúča sa dopracovať materiál v tom zmysle, aby sa pri obsadzovaní miest vedúcich zamestnancov odstránil problém pri výmene riaditeľa.

Neakceptuje sa. Navrhovaný zákon o štátnej službe zmení obsah inštitútu prípravnej štátnej služby.

Neakceptuje sa z dôvodu, že Úradu pre štátnu službu vyplýva zo zákona povinnosť vypracovať metodiku hodnotenia kvality práce štátneho zamestnanca.

Neakceptuje sa. Uvedená požiadavka sa už rieši v rámci novely Zákonníka práce.

MF SR

K návrhu uznesenia vlády SR
Z návrhu uznesenia vlády SR v bode B.1. sa požaduje vypustiť podpredsedu vlády a ministra financií.

Z návrhu uznesenia vlády SR sa požaduje vypustiť bod B.10.

K predkladacej časti
Vyjadruje sa nesúhlas s tvrdením, že predložená „stratégia“ nebude zakladať zvýšené nároky na štátny rozpočet.

K Doložke finančných, ekonomických, environmentálnych vplyvov a vplyvov na zamestnanosť
Vyjadruje sa nesúhlas s konštatovaním, že návrh predkladanej stratégie nemá vplyv na zamestnanosť.

K obsahu materiálu
Navrhuje sa aktualizovať znenie zákonov (napr. v časti Zákonná úprava platov vybraných skupín zamestnancov (policajti, colníci) bola valorizácia riešená novelou zákona cez zákon o štátnom rozpočte a nie väzbou na priemernú mzdu v NH). 
Zároveň sa navrhuje doplniť prílohové tabuľky aj o určité špecifiká v štátnej službe (osobitné stupnice platových taríf pre štátnych zamestnancov v KNR SR, KP SR, KVOP, Ústavný súd SR a verejnej službe pre  zamestnancov vo verejnej službe v KNR SR, KVOP).

V materiáli nie je popísaný systém zabezpečenia určitého ročného zvyšovania výdavkov na mzdy a platy (pokrývajúcich z časti infláciu) pre rozpočtové kapitoly v rámci ktorých sa navrhuje uplatňovať systém „vyjednávania“ na najnižšej úrovni. Štát by mal mať právo sa vyjadrovať k verejným výdavkom, prípadne ich regulovať podľa potrieb súvisiacich s vývojom verejných financií. 

Navrhuje sa zvážiť vhodnosť aplikácie nového systému ročného bodového hodnotenia výkonu v štátnej službe a zároveň  ponechania obdobného princípu hodnotenia uplatňovaného pri osobnom príplatku. Ide o tú istú činnosť (hodnotenie) avšak pri jednom sa upravuje funkčný plat percentuálne a súčasne sa pri druhom upraví výška osobného príplatku. Vzhľadom na nesystémovosť návrhu sa odporúča vo väzbe na hodnotenie uplatniť len jeden zo systémov. 

Súčasne sa navrhuje upraviť riadiaci príplatok pre predstavených, ktorý by zohľadňoval aj osobný príplatok. 

Odporúča sa zvýšiť počet platových tried iba o jednu - 9a. Väčšie rozšírenie počtu triedy by prinieslo všeobecnú  snahu o posun do „vyšších  tried“.

Vyjadruje sa názor, že „vstupná mzda“  by sa mala určiť v rámci stanoveného rozpätia tarifného platu. Tento spôsob by umožňoval aj pri určení vstupnej mzdy zohľadniť už získanú odbornosť, príp. schopnosti zamestnanca.

Vyjadruje sa nesúhlas s návrhom zapracovania zmien v zákone tak, aby mohol predseda Úradu pre štátnu službu  poskytnúť výnimku  pri uplatňovaní zákona a diferencovaného prístupu pri realizácii zákona (časť V. bod 5) 
 
K návrhu trvalého preloženia v orgánoch ústrednej štátnej správy (časť V. str. 8) je potrebné uplatniť súčasne aj princíp miesta výkonu práce (napr. Bratislava).

V časti V. Odmeňovanie štátnych zamestnancov (str. 9) sa odporúča upustiť od návrhu určovania priemerných platových tried pre služobné úrady z dôvodu nesystémovosti.  Ako určujúce a doteraz uplatňované aj v iných systémoch odmeňovania sa odporúča použiť systemizáciu. V prípade ich aplikácie zosúladiť určovanie priemerných platových tried pre služobné úrady so  systemizáciou.  Vyjadruje sa názor, že by nemal byť  prehodnotený len proces schvaľovania systemizácie, ale malo by byť v zákone novo definované aj to, čo je systemizácia. 

Z hľadiska formálneho sa odporúča v časti V. bod 1  v predposlednom odseku v zátvorke neuvádzať Úrad pre finanačný trh (nepatrí medzi ostatné ústredné orgány štátnej správy).

Neakceptuje sa.

Akceptuje sa.

Neakceptuje sa. Predložená stratégia nezakladá nárok na štátny rozpočet.

Akceptuje sa. 

Akceptuje sa. 

Neakceptuje sa. Uvedená požiadavka prekračuje rámec stratégie, bude riešená v rámci legislatívnych úprav príslušných právnych predpisov.

Akceptuje sa. 

Neakceptuje sa. Uvedená požiadavka prekračuje rámec stratégie, bude riešená v rámci legislatívnych úprav príslušných právnych predpisov.

Neakceptuje sa. Je to v rozpore s filozofiou odmeňovania v štátnej službe, ktorú predkladá stratégia.

Neakceptuje sa. Uvedená požiadavka prekračuje rámec stratégie, bude riešená v rámci legislatívnych úprav príslušných právnych predpisov.

Akceptuje sa.

Akceptuje sa.

Akceptuje sa čiastočne. 

Akceptuje sa.

MK SR

K  V. 2., bod 2.1.
Neodporúča sa vykonanie kvalifikačnej skúšky skôr, ako po uplynutí 3 mesiacov, keďže obsahom skúšky má byť aj hodnotenie pracovných výkonov čakateľa, čo si vyžaduje primerane dlhé časové obdobie.
  
K V. 3., bod. 3.2.
Odporúča sa ponechanie platových stupňov a vytvorenie kombinovaného systému pri zachovaní platových stupňov (v nadväznosti na predpokladaný vyšší vek odchodu do dôchodku zvýšenie ich počtu  minimálne na 15)  a každoročného bodového hodnotenia. 

V bode 3.5.
Neodporúča sa zrušiť 13. a 14. plat a možnosti akcelerovaného platového postupu na konci roka sa nepovažujú za vhodné riešenie finančného ohodnotenia štátneho zamestnanca. 
V bode 3.6. 
Vyjadruje sa nesúhlas so zrušením odchodného a príplatku za štátnu službu k dôchodku.
K V. 5. 
Nepovažuje sa za systémový krok zakotvenie inštitútu  poskytovania výnimiek zo zákona o štátnej službe predsedom Úradu pre štátnu službu z dôvodu možného klientelizmu a korupcie.

K VI.
Navrhuje sa v navrhovanej právnej úprave definovať postavenie, povinnosti a zodpovednosť štatutárnych orgánov (riaditeľov) organizácií v zriaďovateľskej pôsobnosti ústredných orgánov štátnej správy (napr. uplatnenie výpovede z dôvodu zistených nedostatkov), čo v súčasne platnej právnej úprave absentuje.

Navrhuje sa doplniť v doložke finančných, ekonomických, environmentálnych vplyvov a vplyvov na zamestnanosť údaje o vyčíslení vplyvu reformy na zamestnanosť, pokiaľ by došlo k výraznému zoštíhleniu štátnej služby najmä na ústredných orgánoch štátnej správy, ktoré sú výrazne predimenzované.

Akceptuje sa.

Neakceptuje sa z dôvodu rozporu s filozofiou stratégie, ktorá predkladá kľúčovú zmenu systému odmeňovania štátnych zamestnancov vo vzťahu ku kvalite výkonu práce.

Neakceptuje sa. Filozofiou stratégie je zvyšovanie tarifných platov štátnych zamestnancov a rušenie ďalších výhod.

Akceptuje sa čiastočne. 

Akceptuje sa.

Neakceptuje sa. Uvedená požiadavka prekračuje rámec stratégie, bude riešená v rámci legislatívnych úprav príslušných právnych predpisov.

Akceptuje sa.

MO SR

Navrhuje sa pripraviť nový,  ucelený a  vnútorne i vo väzbách na iné kategórie štátnych zamestnancov zosúladený návrh zákona a zrušiť zákon o štátnej službe.

Z návrhu uznesenia vlády Slovenskej republiky sa zásadne požaduje vypustiť bod B.5. 

V predkladacej správe sa požaduje upraviť účel Stratégie reformy zamestnávania vo verejnom sektore „zosúladenie rôznych predpisov upravujúcich zamestnanie vo verejnom sektore tak, aby sa minimalizovali osobitné privilégiá či výhody jednotlivých skupín zamestnancov“ vo vzťahu k profesionálnym vojakom ozbrojených síl SR.

Ďalej sa odporúča zosúladiť obsah predkladacej správy so samotným materiálom.

V časti I. Úvod, 3. ods.  sa odporúča uviesť aj ostatné oblasti upravujúce konanie vo verejnom záujme.

V odsekoch 5,6 sa odporúča precizovať formuláciu cieľov Stratégie reformy zamestnávania vo verejnom sektore (cieľ stratégie, základný cieľ, ďalší ciel, menej dôležité ciele).

V časti II. Stručné zhrnutie najvýznamnejších problémov
Na str. 2 v odseku 10 sa odporúča doplniť, aby sa zákon o štátnej službe alebo navrhované nové zákony, zákon o odmeňovaní niektorých zamestnancov pri výkone verejnej služby a zákon o ochrane verejného záujmu pri výkone práce vo verejnom záujme vzťahovali aj na zamestnancov verejných médií.
	
V časti III. Princípy riešenia a oblasti navrhovaných krokov
Odporúča sa zosúladiť názov tejto časti s jej obsahom. 
V časti V. Návrhy na právnu úpravu zákona o štátnej službe
V bode 1, odsek 6 (str. 5), sa odporúča vypustiť výberové konanie pre predstaveného služobného úradu priamo riadeného ministrom.

V bode 1, odsek 10 sa navrhuje delegovať realizáciu výberového konania na služobné úrady.

V bode 2.2, str. 6 sa odporúča charakterizovať a vysvetliť  pojem „štandardná štátna služba“.

V bode 2.2 sa uplatňuje zásadná pripomienka proti možnosti dočasného prekladania zamestnancov zo špeciálnej štátnej služby do štandardnej štátnej služby a naopak. 

V bode 2.2 sa odporúča rozšíriť možnosť dočasného prerušenia štátnej služby nielen v súvislosti s výkonom práce v zahraničí, ale z vymedzených dôvodov aj na tuzemsko.
V bode 2.4 sa navrhuje použiť vhodnejšie označenie pre presun štátneho zamestnanca, ktorému sa zachováva platová trieda, služobný úrad a ten istý odbor štátnej služby ako „trvalé preloženie“. 

V bode 3.2, v predposlednom odseku sa odporúča dopracovať účel zápočtu odbornej praxe, vzhľadom na zámer v oblasti odmeňovania.

V bode 3.6. sa zásadne požaduje ponechanie odchodného a príplatku za štátnu službu k dôchodku. 

V bode 3. 6. okrem uvedeného sa odporúča poslednú vetu vypustiť alebo prepracovať. 
V bode 4 sa vyjadruje zásadný nesúhlas s vytvorením nominovanej štátnej služby. 

V bode 4, ods. 4. sa vyjadruje zásadný nesúhlas v  poslednej vete, aby ďalšie vzdelávanie zamestnancov nominovanej štátnej služby realizoval Úrad pre štátnu službu SR. 

V bode 5, v 2. odrážke, sa vyjadruje zásadný nesúhlas, aby predseda Úradu pre štátnu službu v odôvodnených prípadoch mohol odpustiť niektoré mimoriadne tvrdé a nespravodlivé dopady zákona a poskytnúť výnimku pri jeho uplatňovaní.    

V bode 6 sa odporúča 3. odrážku dopracovať tak, aby bolo zrejmé, že ide o novelu zákona č. 575/2001 Z. z. o organizácii činnosti vlády a organizácii ústrednej štátnej správy.

V bode 6, v 8. odrážke sa odporúča doplniť za slovo „v dočasnej“ slová „a prípravnej“.

V bode X, v 5.  odrážke (termín plnenia 31. december 2003) sa zásadne požaduje vypustiť z uvedených nositeľov úlohy MO SR.

Neakceptuje sa. Je to v rozpore s programovým vyhlásením vlády SR, v ktorom sa uvažuje o úprave zákonov upravujúcich výkon štátnej služby, nie o vytvorení nového zákona.

Neakceptuje sa.

Neakceptuje sa. Uvedená požiadavka prekračuje rámec stratégie, bude riešená v rámci legislatívnych úprav príslušných právnych predpisov.

Neakceptuje sa. Predkladacia správa zahŕňa obsah materiálu.

Neakceptuje sa. Uvedená požiadavka prekračuje rámec stratégie, bude riešená v rámci legislatívnych úprav príslušných právnych predpisov.

Neakceptuje sa. Uvedená požiadavka prekračuje rámec stratégie, bude riešená v rámci legislatívnych úprav príslušných právnych predpisov.

Neakceptuje sa. Uvedená požiadavka prekračuje rámec stratégie, bude riešená v rámci legislatívnych úprav príslušných právnych predpisov.

Neakceptuje sa. Názov časti korešponduje s jej obsahom.

Neakceptuje sa. Rovnováha medzi apolitickou štátnou službou a zodpovednosťou voči predstaveným služobných úradov sa navrhuje docieliť práve zabezpečením odborných kvalít riadiacich zamestnancov, a to výberovým konaním.

Neakceptuje sa z dôvodu zabezpečenia nestranného výberového konania.

Akceptuje sa.

Akceptuje sa čiastočne. 

Akceptuje sa.

Neakceptuje sa z dôvodu zachovania terminológie uvedenej v zákone o štátnej službe. 

Neakceptuje sa. Uvedená požiadavka prekračuje rámec stratégie, bude riešená v rámci legislatívnych úprav príslušných právnych predpisov.

Akceptuje sa čiastočne. 

Akceptuje sa.

Neakceptuje sa. Nominovaná štátna služba predstavuje z filozofického hľadiska predkladanej stratégie kľúčovú zmenu v spôsobe hodnotenia a odmeňovania štátnych zamestnancov vykonávajúcich štátnu službu vo vrcholových oblastiach štátnej politiky, ako i vo vzťahu k výkonu rozhodujúcich činností súvisiacich so vstupom SR do EÚ.  

Akceptuje sa.

Akceptuje sa.

Akceptuje sa.

Akceptuje sa.

Neakceptuje sa.

MZ SR

K časti 3.1.
Navrhuje sa prepracovať celý systém zaraďovania štátnych zamestnancov do jednotlivých platových tried, vrátane katalógov činností v štátnej službe.

Akceptované maximálnou priemernou triedou.

MS SR

K bodu 3.1.
Odporúča sa v rámci vnútornej diferenciácie podľa platovej tabuľky dať priestor i pre udelenie výnimky pri zaraďovaní do vyššej platovej triedy, napr. pri obsadzovaní miesta v rámci legislatívnych útvarov ústrednej štátnej správy (vo vzťahu k bodu 5, posledná veta).

K bodu 3.5.
Odporúča sa nevylúčiť možnosť vyplácania ďalšieho platu, prípadne upraviť alternatívne, vo vzťahu k akcelerácii možného platového postupu na konci roka a vyplatiť ďalší plat v časti rozdielu oproti platovému postupu, okrem zamestnancov s nulovým bodovým hodnotením.

K bodu 3.6.
Odporúča sa zachovať nárok na odchodné minimálne vo výške podľa ust. § 76 ods. 5 Zákonníka práce.

K bodu 5
Odporúča sa formulačne upraviť text „...zakotvenie poberania možnosti....aj pre štátnych zamestnancov, ktorí...“ a vysvetliť rozdiel (ktorý z textu vyplýva) medzi štátnym zamestnancom ako takým a štátnym zamestnancom plniacim úlohy pre člena vlády, vo vzťahu k osobnému príplatku (bod 3.3.).

K časti VII.
Odporúča sa príkladmo konkretizovať možnosť zosúlaďovacích úprav v špecializovaných štátnych službách z hľadiska navrhovaných zmien v oblasti odmeňovania a dôchodkového zabezpečenia štátnych zamestnancov.

K časti VIII.
Odporúča sa zvážiť vytvorenie prémiového fondu len na princípe percentuálneho podielu za zrušené štátnozamestnanecké miesta, z dôvodu možného neadekvátne cieleného zrušenia miest. 

K prílohe č. 1
V prílohe je nesprávne uvedený údaj o dĺžke doby vyplácania príplatku k nemocenskému a k podpore pri ošetrovaní člena rodiny štátnym zamestnancom. Doba poskytovania príplatku v oboch prípadoch je od 1.1.2003 15 dní v kalendárnom roku a nie 30 dní.

Zároveň sa poznamenáva, že ustanovenia o platových pomeroch sudcov v zmysle zákona č. 385/2000 Z.z. o sudcoch a prísediacich sa uplatnia nie od 1.1.2003, ale od 1.7.2003 a ustanovenia § 77 a 85 cit. Zákona od 1.1.2004.

Neakceptuje sa. Uvedená požiadavka prekračuje rámec stratégie, bude riešená v rámci legislatívnych úprav príslušných právnych predpisov.

Neakceptuje sa. Filozofiou stratégie je zvyšovanie tarifných platov štátnych zamestnancov a rušenie ďalších výhod.
Akceptuje sa čiastočne.

Akceptuje sa. 

Neakceptuje sa. Uvedená požiadavka prekračuje rámec stratégie, bude riešená v rámci legislatívnych úprav príslušných právnych predpisov.

Neakceptuje sa. Navrhovaná požiadavka je v rozpore s filozofiou navrhovanej stratégie.

Akceptuje sa.

Akceptuje sa.

MP SR

V bode 2.1. sa navrhuje určiť aj spodnú časovú hranicu prípravnej štátnej služby, napr. „pred uplynutím obdobia prípravnej štátnej služby...“, vzhľadom k tomu, že hodnotiť sa majú aj pracovné výkony čakateľa.
Odporúča sa zvážiť možnosť uplatnenia „modifikačnej skúšky“ v dočasnej štátnej službe pre prípady podľa ustanovenia § 25 ods. 2 písm. a).

V bode 2.2. sa odporúča navrhované ustanovenie ošetriť proti zneužitiu tak, aby sa táto možnosť využívala len pri výkone činností v oblasti príslušného odboru štátnej služby. 
Súčasne sa navrhuje uviesť špecifické prípady potreby zo špecializovanej štátnej služby do štandardnej. 

V bode 2.4. sa vyjadruje nesúhlas s navrhovanou možnosťou preloženia štátneho zamestnanca bez jeho súhlasu, nakoľko ide o rozdielne činnosti s rôznym vzdelaním napr. veterinárny lekár a poľnohospodár-agronóm (po realizácii zlúčenia odborov štátnej služby, ktoré inicioval ÚPŠS (čo rezort, to odbor štátnej služby).
V bode 3.1. z materiálu jednoznačne nevyplýva, čo sa myslí pod stanovením max. priemernej platovej triedy, či budú určené osobitne pre jednotlivé služobné úrady podľa schválenej organizačnej štruktúry, alebo pre skupiny služobných úradov podľa ich postavenia (úrovne riadenia). Navrhuje sa, aby sa max. priemerné triedy určovali podľa úrovne riadenia (4 skupiny uvedené v bode 1.).

V bode 3.2. sa navrhuje prepracovať systém služobného hodnotenia tak, aby boli zosúladené požiadavky spoločného systému hodnotenia kvality (CAF) uplatňovaného v rámci verejnej správy v EÚ a požiadavky, resp. kritériá služobného hodnotenia podľa zákona o štátnej službe č. 312/2001 Z.z. o zmene a doplnení niektorých zákonov.

Požaduje sa doplniť úpravu platových taríf vo väzbe na vývoj miery inflácie. 

V bode 3.3. sa navrhuje bližšie špecifikovať a kvalitatívne odlíšiť osobný príplatok tak, aby jeho uplatňovanie v praxi bolo za vecne a obsahovo jednoznačných podmienok (vylúčiť napr. možnú duplicitu s navrhovanými kritériami v systéme ročného bodového hodnotenia výkonu, zrušiť doterajší osobný príplatok podľa § 85 ods. písm. b) zákona č. 312/2001 Z. z. v znení neskorších predpisov, atď.).

V bode 3.5. sa navrhuje zosúladiť zrušenie 13. a 14. platu a namiesto toho zvýšenie platov na konci roka, s obdobím služobného hodnotenia a zostavovania východísk štátneho rozpočtu na nasledujúci rok.

V bode 3.6. sa odporúča ponechať odchodné aj príplatky za štátnu službu k dôchodku, nakoľko pri ich zrušení bude výrazne zvýhodnená len určitá skupina zamestnancov v štátnej službe a zamestnanci v špecializovanej štátnej službe. 

V bode 5. sa navrhuje riešiť aj možnosť zastupovania predstaveného na poslednom stupni riadenia najvyššie zaradeným zamestnancom organizačného útvaru.

Akceptuje sa.

Neakceptuje sa. Uvedená požiadavka prekračuje rámec stratégie, bude riešená v rámci legislatívnych úprav príslušných právnych predpisov.

Neakceptuje sa. Uvedená požiadavka prekračuje rámec stratégie, bude riešená v rámci legislatívnych úprav príslušných právnych predpisov.

Akceptuje sa čiastočne.

Neakceptuje sa. Uvedená požiadavka prekračuje rámec stratégie, bude riešená v rámci legislatívnych úprav príslušných právnych predpisov.

Neakceptuje sa. Uvedená požiadavka prekračuje rámec stratégie, bude riešená v rámci legislatívnych úprav príslušných právnych predpisov.

Neakceptuje sa. Uvedená požiadavka prekračuje rámec stratégie, bude riešená v rámci legislatívnych úprav príslušných právnych predpisov.

Neakceptuje sa. Uvedená požiadavka prekračuje rámec stratégie, bude riešená v rámci legislatívnych úprav príslušných právnych predpisov.

Neakceptuje sa. Filozofiou stratégie je zvyšovanie tarifných platov štátnych zamestnancov a rušenie ďalších výhod.

Akceptuje sa čiastočne.

Neakceptuje sa. Uvedená požiadavka prekračuje rámec stratégie, bude riešená v rámci legislatívnych úprav príslušných právnych predpisov.

MŽP SR

Z navrhovanej stratégie sa odporúča vypustiť inštitút nominovanej štátnej služby.

Ďalej sa odporúča zosúladiť gesciu úlohy B. návrhu uznesenia vlády SR s časovým harmonogramom plnenia úloh na str. 17 návrhu – prvá odrážka.

Požaduje sa upraviť termíny plnenia úloh v návrhu uznesenia vlády SR z dôvodu nereálnosti ich plnenia. Navyše uznesenie vlády SR č. 253/2003 z 2.4.2003 uložilo ministrom a predsedom ostatných ústredných orgánov štátnej správy predložiť predsedovi Úradu pre štátnu službu návrhy na zmeny a doplnky zákona č. 312/2001 Z. z. v termíne do 30.4.2003.

Neakceptuje sa. Nominovaná štátna služba predstavuje z filozofického hľadiska predkladanej stratégie kľúčovú zmenu v spôsobe hodnotenia a odmeňovania štátnych zamestnancov vykonávajúcich štátnu službu vo vrcholových oblastiach štátnej politiky, ako i vo vzťahu k výkonu rozhodujúcich činností súvisiacich so vstupom SR do EÚ.  
 
Akceptuje sa.

Neakceptuje sa. Spolupredkladateľom navrhovanej stratégie je aj Úrad pre štátnu službu.

ÚV SR sekcia kontroly | Zásadne sa požaduje doplniť problematika a princípy riešenia kontroly v návrhu Stratégie. | Akceptuje sa.
Sekcia hospodárskej politiky ÚV SR | Navrhuje sa doplniť Doložka k materiálu o časť - odhad dopadov na obyvateľov, hospodárenie podnikateľskej sféry a iných právnických osôb. | Neakceptuje sa. Uvedená požiadavka prekračuje rámec stratégie.

PÚ SR

V časti V. Návrhy na právnu úpravu zákona o štátnej službe 
- v bode 3.1 Platové triedy, sa vyjadruje nesúhlas s tretím odsekom, nakoľko nie je značný prínos rozšírenia súčasných 9 platových tried v rámci nezmenenej platovej tabuľky o jednu až tri triedy a nakoľko problém súčasného systému nie je v počte tried ale vo výške sadzieb v tabuľke, ktoré neumožňuje znížiť rozdiely v mzdovom ohodnotení oproti súkromnému sektoru. Zníženie prípadne odbúranie osobných príplatkov tento rozdiel iba prehĺbi a súčasne si vyžiada príslušnú úpravu kvalifikačného katalógu. 

V časti VIII. Návrhy na prideľovanie finančných prostriedkov v štátnej správe na odmeňovanie zamestnancov štátnej správy
- v bode 3. prémiový fond (motivačný) – precentuálny podiel za zrušené štátnozamestnanecké miesta – nepovažuje sa za účelné prideľovať motivačné mzdové prostriedky na základe percentuálneho podielu zrušených štátnozamestnaneckých miest. V tomto prípade by boli nezaslúžene zvýhodnené tie služobné úrady, ktoré sú v súčasnosti najviac predimenzované a naopak znevýhodnené tie služobné úrady u ktorých z objektívnych príčin zrušenie neprichádza do úvahy.

Neakceptuje sa z dôvodu uvedeného v stratégii, ktorým je posilnenie výkonu štátnej správy vo vrcholových oblastiach.

Neakceptuje sa. Je to v rozpore s filozofiou predkladanou v navrhovanej stratégii.

ÚPV SR | Považuje sa za nesprávne vylúčenie inštitútu príplatku k dôchodku a odchodného u štátnych zamestnancov v štandardnej štátnej službe, ak zostanú príplatky k dôchodku a odchodné u iných kategórií štátnych zamestnancov (napr. vojaci, policajti, a pod.). | Akceptuje sa čiastočne.

ÚNMS SR

Zásadná pripomienka: Podľa bodu B.1. uznesenia vlády SR č. 253 z 2. apríla 2003 majú ministri a predsedovia ústredných orgánov štátnej správy SR do 30. apríla 2003 predložiť predsedovi Úradu pre štátnu službu návrhy na zmeny a doplnky zákona č. 312/2001 Z. z. a následné kroky má uskutočniť predseda Úradu pre štátnu službu. Z uvedeného materiálu vyplýva, že táto činnosť je už zbytočná, nakoľko novelu zákona o štátnej službe bude robiť MPSVR SR.

Navrhuje sa na 1. strane, predposledný odsek, uviesť namiesto slovného spojenia „vzbudzovanie dôvery“ „budovanie dôvery“.

Neakceptuje sa. Novelu zákona o štátnej službe bude pripravovať Úrad pre štátnu službu, ktorý je zároveň spolupredkladateľom navrhovanej stratégie. 

Akceptuje sa.

ŠÚ SR

V úvode v prvej vete sa navrhuje slovné spojenie „verejných zamestnancov“ nahradiť slovným spojením „zamestnancov vo verejnom sektore“.

V časti 2.1, 4. odstavec sa navrhuje slovné spojenie „skúšobná doba“ nahradiť spojením „skúšobná lehota“ (zosúladenie s terminológiou Zákonníka práce, zákona o štátnej službe).

V časti 2.3 v prvej vete za slovné spojenie „dočasným preložením“ sa navrhuje doplniť „alebo trvalým preložením“.

V časti 2.3 v 2. odstavci sa navrhuje vypustiť „a od dôvodov, pre ktoré sa štátny zamestnanec dočasne prekladá“.

V časti 2.4 v 2. odstavci sa navrhuje nahradiť slovné spojenie „tej istej platovej triedy“ slovným spojením „toho istého funkčného platu“.

V časti 3.1 sa navrhuje vypustenie princípu stanovenia maximálnej priemernej triedy a určenia priemernej triedy pre jednotlivé služobné úrady. Platové triedy a funkcie sú odvodzované od náročnosti činnosti, nepovažuje sa za vhodné stanoviť ich priemerom. Zaradenie do platových tried, funkcií sa navrhuje posúdiť resp. overiť na základe auditu.

V časti 3.2 vo 4. odstavci sa navrhuje slovné spojenie „vstupnou mzdou“ nahradiť slovným spojením „vstupným platom“.

V časti 3.3 navrhujeme slovné spojenie „nárok na osobný príplatok zachovaný“ nahradiť slovným spojením „možnosť priznania osobného príplatku zachovaná“.

V časti 3.6 sa navrhuje zachovať odchodné (aspoň vo výške jedného funkčného platu, tak ako vo verejnej službe) a zachovať príplatok za štátnu službu k dôchodku.

V časti 5. sa navrhuje z dôvodu nesystémovosti vypustiť druhú odrážku (zakotvenie inštitútu, aby predseda ÚPŠS v odôvodnených prípadoch mohol odpustiť niektoré mimoriadne tvrdé a nespravodlivé dopady zákona a poskytnúť výnimku pri jeho uplatňovaní)

V časti 6, vo 4. odstavci sa navrhuje opraviť dátum pravdepodobnej účinnosti novely zákona o štátnej službe na 1.1.2004 (podľa časového harmonogramu plnenia úloh predkladaného materiálu)

V časti 6, v 5. odstavci sa navrhuje vypustiť časť o uskutočňovaní prijímania štátnych zamestnancov na neobsadené štátnozamestnanecké miesta len v nevyhnutných prípadoch (miesta súvisiace s eurointegračnými ambíciami), vzhľadom na skutočnosť, že i na miestach, ktoré neboli vytvorené len na zabezpečenie administratívnych potrieb a nových inštitúcií súvisiacich s imlementáciou práva EÚ (uznesenie vlády č. 702/2001 a č. 947/2002), sa budú vykonávať činnosti súvisiace s eurointegračnými ambíciami.

V časti VIII. v bode 3 sa navrhuje vypustiť slovné spojenie „počas ďalších 2-3 rokov“.

Akceptuje sa.

Akceptuje sa.

Akceptuje sa čiastočne.

Akceptuje sa.

Neakceptuje sa, z dôvodu možnosti úpravy funkčného platu po preložení štátneho zamestnanca.

Neakceptuje sa. Uvedená požiadavka prekračuje rámec stratégie, bude riešená v rámci legislatívnych úprav príslušných právnych predpisov.

Akceptuje sa.

Akceptuje sa.

Akceptuje sa čiastočne.

Akceptuje sa.

Neakceptuje sa. Nejde o uvedenie dátumu účinnosti novely zákona o štátnej službe.

Akceptuje sa.

Akceptuje sa.

ÚJD SR

Navrhuje sa zapojiť do prípravy návrhu zákona, ktorým sa bude meniť a dopĺňať zákon č.312/2001 Z. z. aj Úrad pre štátnu službu.

Navrhuje sa, aby novelizovaný zákon o štátnej službe a navrhované nové zákony nadobudli účinnosť v rovnakom termíne.

Akceptuje sa.

Neakceptuje sa.

ÚpVO SR

V časti V bod 2.1 sa navrhuje ponechať v platnosti terajšiu právnu úpravu z dôvodu, že oba predmetné právne predpisy ustanovujú zhodnú 3-mesačnú skúšobnú dobu.

V časti V bod 2.4  sa odporúča ponechať v platnosti terajšiu právnu úpravu z dôvodu, že niektoré štátne orgány majú oblastné pracoviská na druhom konci Slovenskej republiky a na také trvalé preloženie je žiadúci súhlas zamestnanca, ktorý má byť preložený.

V časti V bod 3.1 sa navrhuje do Stratégie doplniť úpravu ostatných ústredných orgánov štátnej správy. Ďalej sa navrhuje podrobne rozpracovať podmienky zaraďovania do platových tried. 

V časti V bod 4 sa navrhuje upraviť postavenie zamestnancov v nominovanej štátnej službe rovnako s ostatnými zamestnancami z dôvodu zachovania rovnoprávneho postavenia týchto zamestnancov a teda všetci zamestnanci by mali mať rovnakú istotu zamestnania v štátnej službe. 

V časti VIII bod 3 sa navrhuje presne definovať podmienky vytvárania prémiového fondu (motivačného) z dôvodu, aby niektoré služobné úrady nerušili štátno-zamestnanecké miesta na úkor efektívnosti práce.

Neakceptuje sa. Navrhovaný zákon o štátnej službe zmení obsah inštitútu prípravnej štátnej služby.

Akceptuje sa čiastočne.

Neakceptuje sa. Uvedená požiadavka prekračuje rámec stratégie, bude riešená v rámci legislatívnych úprav príslušných právnych predpisov.

Neakceptuje sa. Nominovaná štátna služba predstavuje z filozofického hľadiska predkladanej stratégie kľúčovú zmenu v spôsobe hodnotenia a odmeňovania štátnych zamestnancov vykonávajúcich štátnu službu vo vrcholových oblastiach štátnej politiky, ako i vo vzťahu k výkonu rozhodujúcich činností súvisiacich so vstupom SR do EÚ.  

Neakceptuje sa. Uvedená požiadavka prekračuje rámec stratégie, bude riešená v rámci legislatívnych úprav príslušných právnych predpisov.

ÚpŠS SR

V návrhu Uznesenia vlády SR, v bode B.4. sa navrhuje nahradiť pôvodný text nasledovným textom: „predložiť návrh Stratégie vzdelávania v štátnej službe na rokovanie vlády SR. T: 30. jún 2003“.

V návrhu Uznesenia vlády SR sa navrhuje doplniť nový bod o úlohu pre predsedu Úradu pre štátnu službu v znení: 
„predložiť návrh Koncepcie vzdelávania štátnych zamestnancov na rokovanie vlády SR. T: 31. december 2003“.  

V časti V. bod 3 sa navrhuje zmeniť súčasný systém odmeňovania 9 platových tried a 12 platových stupňov na 10  resp. 11 platových tried bez platových stupňov z dôvodu, aby sa práca v štátnej správe stala atraktívnou a motivačnou i pre mladých ľudí.  Za podmienky stanovenia 10 platových tried sú vytvorené predpoklady pre kontrolu a dodržiavanie schválenej systemizácie na rok 2004. Pri vytvorení 11 a viac platových tried nie sú vytvorené podmienky na uplatňovanie,  dodržiavanie a kontrolu    schválenej systemizácie na rok 2004. 
           
Navrhuje sa vypustiť stanovenie maximálnej priemernej platovej triedy  pre rôzne typy služobných úradov.  

Navrhuje sa okrem zachovania súčasnej úrovne platu ako motivačný mechanizmus uplatňovať tiež   podmienky bodového hodnotenia. 

 Navrhuje sa zachovať platovú úroveň  bez prepočtu odbornej  praxe z dôvodu, že odborná prax priznaná v súčasnosti bola zadefinovaná podobne ako sa uvádza v navrhovanej reforme.             

V časti IX., ods. 3 sa navrhuje zmeniť text nasledovne „Úrad pre štátnu službu predloží na rokovanie vlády SR do konca júna 2003 Stratégiu vzdelávania v štátnej službe, ktorá vo všeobecnej rovine vymedzí ciele a postupy na zabezpečenie jednotného systémového prístupu k vzdelávaniu štátnych zamestnancov. Jedným z nástrojov strategického riadenia vzdelávania štátnych zamestnancov  bude Koncepcia vzdelávania v štátnej službe, ktorú Úrad pre štátnu službu predloží na rokovanie vlády SR do konca decembra 2003.“

V časti X., v rámci termínu 30. jún 2003,  štvrtá úloha, sa navrhuje zmeniť znenie úlohy nasledovne:
„predloženie návrhu Stratégie vzdelávania v štátnej službe na rokovanie vlády SR.
Z: ÚPŠS“.

V časti X., v rámci termínu 31. december 2003 sa navrhuje doplniť tretiu úlohu v znení:
„predloženie návrhu Koncepcie vzdelávanie štátnych zamestnancov na rokovanie vlády SR.
Z: ÚPŠS“.

Akceptuje sa.

Akceptuje sa.

Akceptuje sa.

Akceptuje sa čiastočne.

Akceptuje sa.

Neakceptuje sa. Uvedená požiadavka prekračuje rámec stratégie, bude riešená v rámci legislatívnych úprav príslušných právnych predpisov.

Akceptuje sa.

Akceptuje sa.

Akceptuje sa.

GP SR

Na str. 6 odporúča sa dopracovať o štátne orgány – Kancelária prezidenta, Kancelária NR SR, NKÚ, GP SR atď.

Na str. 10 bod 3.3 odporúča sa preformulovať, nakoľko znenie druhej vety neguje zámer vyjadrený v prvej vete.

Na str. 11 bod 3.6 odporúča sa dopracovať o skutočné dôvody zrušenia odchodného a príplatku za štátnu službu k dôchodku. Dôvod nesystémovosti neobstojí, nakoľko tieto výhody zostávajú u orgánov špecializovanej štátnej správy. Minimalizácia osobných privilégií u zamestnancov v štátnej službe podľa zákona o štátnej službe znamená ešte väčšie „otvorenie nožníc“ – rozdielov medzi zamestnancami podľa tohto zákona a zamestnancami špeciálnych služieb podľa iných právnych predpisov (str. 14).

Na str. 12 posledný odsek termín účinnosti novely zákona o štátnej službe sa odporúča zosúladiť s návrhom uznesenia.

Odporúča sa v prílohe č. 1 str. v kolónke štátni zamestnanci číslovku „30“ nahradiť číslovkou „15“. Zmena nastala po novele zákona č. 667/2002 Z.z.

Akceptuje sa. 

Akceptuje sa.

Neakceptuje sa. Uvedená požiadavka prekračuje rámec stratégie, bude riešená v rámci legislatívnych úprav príslušných právnych predpisov.

Akceptuje sa.

Akceptuje sa.

KOZ SR | Vyjadruje sa zásadný nesúhlas s navrhovaným materiálom. | Neakceptuje sa.

OZ PŠaV na Slovensku

Zásadné pripomienky:
Vyjadruje sa nesúhlas so Stratégiou reformy zamestnávania vo verejnom sektore. Výkon verejnej služby sa nemôže uskutočňovať na princípe konkurencieschopnosti, ide o plnenie jednej z funkcií štátu.
Vyjadruje sa nesúhlas, aby sa zrušil zákon o verejnej službe , ktorého prijatie spolu so zákonom o štátnej službe, bolo prezentované ako jeden z predpokladov prijatia do EÚ.

Vyjadruje sa nesúhlas, aby sa zrušilo odmeňovanie zamestnancov verejnej služby a nahradilo sa jednostranným určovaním platov zo strany zamestnávateľov, po „dohode“ so zamestnancom.

Vyjadruje sa zásadný nesúhlas s tým, aby sa zrušil mechanizmus vyjednávania o kolektívnej dohode, a aby sa vo verejnej službe aplikoval na pracovnoprávne vzťahy len Zákonník práce.

Vyjadruje sa nesúhlas so zrušením 13. a 14. platu, resp. ďalšieho platu.

Neakceptuje sa.

Neakceptuje sa vzhľadom k tomu, že návrhy predkladané v stratégii smerujú k napĺňaniu predpokladov pre vstup SR do EÚ.

Neakceptuje sa. V navrhovanej právnej úprave sa uplatnia mechanizmy Zákonníka práce a zákona o kolektívnom vyjednávaní, pričom bude garantovaný doterajší plat zamestnanca. 

Neakceptuje sa. Nenavrhuje sa aplikácia výlučne len Zákonníka práce. Nezruší sa mechanizmus vyjednávania o kolektívnej dohode, len sa nahradí vyjednávaním o kolektívnej dohode podľa zákona o kolektívnom vyjednávaní.

Neakceptuje sa. Filozofiou stratégie je zvyšovanie tarifných platov štátnych zamestnancov a rušenie ďalších výhod.

ÚpRSO SR | V časti V bod 3. sa navrhuje rozšíriť platové triedy aj v rámci orgánov štátnej správy, ktoré nemajú nadriadený orgán a ktoré sa tiež venujú koncepčnej činnosti, ako aj tvorbe a riadeniu štátnej politiky v danej oblasti (napr. Úrad pre reguláciu sieťových odvetví SR). | Akceptuje sa.